hotchpotch/miracl-hf-unified huggingface dataset:
রেজাউদ্দিন স্টালিন
রেজাউদ্দিন স্টালিন (জন্ম ২২শে নভেম্বর, ১৯৬২) হলেন একজন বাংলাদেশী কবি, লেখক ও টেলিভিশন ব্যক্তিত্ব। তিনি আশির দশকের অগ্রগণ্য কবি হিসেবে বিবেচিত। তার রচিত কাব্যগ্রন্থের সংখ্যা ৪৫টি। কবিতায় অবদানের জন্য তিনি ২০০৬ সালে বাংলা একাডেমি সাহিত্য পুরস্কার লাভ করেন।
স্টালিন ১৯৬২ সালের ২২শে নভেম্বর তৎকালীন পূর্ব পাকিস্তানের (বর্তমান বাংলাদেশ বৃহত্তর যশোরের ঝিনাইদহ জেলার কালিগঞ্জ উপজেলার নলভাঙ্গা গ্রামে জন্মগ্রহণ করেন। তার পিতা শেখ বোরহানউদ্দিন আহমেদ ছিলেন মাধ্যমিক বিদ্যালয়ের প্রধান শিক্ষক এবং মাতা রেবেকা সুলতানা একজন গৃহিণী। তার দুই বোন রয়েছে। তারা হলেন সুহিতা সুলতানা ও সেতারা এলিন।
স্টালিনের শৈশব কাটে নলভাঙ্গা গ্রামে। পরবর্তীতে তারা সপরিবারে কালিগঞ্জ শহরে চলে যান। ১৯৬৯ সাল থেকে তারা কালিগঞ্জ থেকে যশোর নতুন উপশহরে চলে যান এবং সেখানে উপশহরের ডি ব্লকের ২২৩ নম্বর বাসাতে স্থায়ীভাবে বসবাস শুরু করেন। শৈশব থেকে তিনি কবিতা লিখতেন। আট বছর বয়সে তার প্রথম কবিতা "শপথ" ১৯৭০ সালে শতদল পত্রিকায় প্রকাশিত হয়।
স্টালিন রচিত প্রথম কাব্যগ্রন্থ "ফিরিনি অবাধ্য আমি"। পরবর্তীতে তিনি আরও ৪৫টি কাব্যগ্রন্থ রচনা করেন। তার রচিত উল্লেখযোগ্য কাব্যগ্রন্থসমূহ হল "আর্শীবাদ করি আমার দুঃসময়কে", "আঙ্গুলের জন্য দ্বৈরথ", "হিংস্র নৈশ্য ভোজ", "সব জন্মে শত্রু ছিল যে"। তার সর্বশেষ কাব্যগ্রন্থ "তদন্ত রিপোর্ট"। তিনি "রবীন্দ্রনাথ আরোগ্য" নামে একটি প্রবন্ধ গ্রন্থ রচনা করেছেন। তার রচিত ছড়া গ্রন্থ "হাঁটতে থাকো"। স্টালিন রচিত একমাত্র উপন্যাস "সম্পর্কেরা ভাঙ্গে"। তার কবিতার একটি একক সিডি "আবার একদিন বৃষ্টি হবে", এটি আবৃত্তি করেন প্রদীপ ঘোষ। অনুবাদক জাকারিয়া সিরাজী "সিলেক্টটেড পয়েমস অব রেজাউদ্দিন স্টালিন" নামে একটি গ্রন্থ ইংরেজিতে অনুবাদ করেন। রেজাউদ্দিন স্টালিনের কবিতা ইংরেজি, হিন্দি, উর্দু, উড়িয়া, রুশ, জার্মান, চীনা, জাপানী ও ফরাসী ভাষায় অনূদিত হয়েছে।
মালখানগর হাই স্কুল
মালখানগর হাই স্কুল হচ্ছে সিরাজদিখান উপজেলার অভ্যন্তরীন মালখানগর ইউনিয়নের একটি অন্যতম স্বনামধন্য উচ্চ বিদ্যালয়। এই বিদ্যালয়টি ১৮৮৯ সনে প্রতিষ্ঠা করা হয়েছে। এর আশেপাশের অন্যান্য বিদ্যালয়ের চেয়ে মালখানগর হাই স্কুল মানুষের কাছে অধিক ভালো। এই স্কুলটি "U" আকারের। সম্প্রিতি এর পাশে নতুন একটি ভবন তৈরি করা হয়েছে। ষষ্ঠ শ্রেণি থেকে দশম শ্রেণি পর্যন্ত পড়ার সুবিধা রয়েছে। এই বিদ্যালয়ের একটি সুগঠিত ম্যানেজিং কমিটি রয়েছে। এই বিদ্যালয়ের উন্নয়নে তারা সর্বদাই কাজ করে যাচ্ছে। সম্প্রীতি এই বিদ্যালয়ের একটি ওয়েব পোর্টাল তৈরি করা হয়েছে। যার মাধ্যমে অন্যান্য বিদ্যালয় থেকে এই বিদ্যালয়টি আরও এগিয়ে রয়েছে। এই বিদ্যালয়ে বছরে বিভিন্ন খেলা ও সাংস্কৃতিক অনুষ্ঠান এর আয়োজন করা হয়।
রতুয়া ১ সমষ্টি উন্নয়ন ব্লক
রতুয়া ১ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার চাঁচল মহকুমা এর অন্তর্গত একটি ব্লক। ব্লকটির সদর রতুয়া।
রতুয়া দ্রাঘিমাংশ এ অবস্থিত। রতুয়া ১ সমষ্টি উন্নয়ণ ব্লক মোট ২২৫.১৭ বর্গকিলোমিটার এলাকা জুড়ে বিস্তৃত।
রতুয়া ১ ব্লক / পঞ্চায়েত সমিতির গ্রাম পঞ্চায়েত গুলি: মাহানন্দতলা, বিলাইমারী, দেবীপুর, কাহালা, রতুয়া, বাহারাল, ভাডো, সামসি, চাঁদমনি ১, চাঁদমনি ২।
২০১১ সালের জনগণনা অনুসারে, রাতুয়া ১ সমষ্টি উন্নয়ন ব্লকের জনসংখ্যা ২৭৫,৩৮৮। এর মধ্যে ১৪২,১৮৩ জন পুরুষ ও ১৩৩,২০৫ জন মহিলা।
২০১১ সালের জনগণনা অনুসারে রতুয়া ১ ব্লকের ২৭৫,৩৮৮ জনের মধ্যে ১৩৮,১৩৭ জন সাক্ষর। তার মধ্যে ৭৬,২৮০ জন পুরুষ ও ৬১,৮৭৫ জন মহিলা।
কেদারনাথ (চলচ্চিত্র)
কেদারনাথ হলো অভিষেক কাপুর রচিত, পরিচালিত এবং সহ-প্রযোজিত একটি ভারতীয় হিন্দি ভাষার চলচ্চিত্র। এতে প্রধান ভূমিকায় রয়েছেন সুশান্ত সিং রাজপুত এবং সারা আলি খান। এটি সারার অভিষেক চলচ্চিত্র।
এই চলচ্চিত্রের নির্মাণ শুরু হয় ২০১৭ সালের জুন মাসে, এবং প্রধান আলোকচিত্র ধারণ শুরু হয় ২০১৭ সালের সেপ্টেম্বর মাসে।
বিনোদ ঘোষাল
'"বিনোদ ঘোষাল" ' (Binod Ghoshal) (জন্ম: ২৮ ফেব্রুয়ারি ১৯৭৬) সাহিত্য অকাদেমির পুরস্কারপ্রাপ্ত বাঙালি সাহিত্যিক। জন্ম পশ্চিমবঙ্গের হুগলি জেলার কোন্নগরে । ছোটগল্প, উপন্যাস, ফিচার, নাটক, চলচ্চিত্র সমালোচনা তার লেখালেখির বিষয়। জীবনে বহু বিচিত্র কাজে জড়িয়ে পড়ার পর অবশেষে তিনি শুধুমাত্র লেখালেখিকেই একমাত্র পেশা হিসেবে গ্রহণ করেছেন। ছোটগল্পে অভিনবত্ব তাকে অনেক আগেই পরিচিতি এনে দিয়েছিল। কাজী নজরুল ইসলামের সমগ্র জীবনকে ভিত্তি করে লেখা তার দীর্ঘ উপন্যাস 'কে বাজায় বাঁশি' একটি উল্লেখযোগ্য কাজ হিসেবে স্বীকৃতি পেয়েছে।
দেশ পত্রিকাতে বিনোদ ঘোষালের লেখা প্রথম গল্প "একটু জীবনের বর্ণনা" প্রকাশিত হয় ২০০৩ সালে। গল্পটি পাঠকমহলে বিশেষ সাড়া ফেলে। তারপর থেকেই তিনি নিয়মিত লেখালেখি শুরু করেন। "মাঝরাস্তায় কয়েকজন" তাঁর রচিত প্রথম উপন্যাস প্রকাশিত হয় ২০১৩ সালে। অভিনব বিষয়ভাবনা, নির্মেদ গদ্যশৈলী তাকে খুব দ্রুত পাঠকমহলে পরিচিতি এনে দেয়।
বিনোদ ঘোষাল ২০১১ সালে পেয়েছেন "কেন্দ্রীয় সাহিত্য একাডেমি যুব পুরস্কার" তাঁর "ডানাওলা মানুষ" গল্প গ্রন্থের জন্য। ২০১৪ সালে তিনি "নতুন গল্প ২৫" বইটির জন্য পশ্চিমবঙ্গ বাংলা একাডেমির সোমেন চন্দ স্মৃতি পুরস্কার পান। এছাড়াও তিনি "পূর্বভারত পুরস্কার" , মিত্র ও ঘোষ স্মৃতি পুরস্কার, শৈলজানন্দ পুরস্কারে সম্মানীত হয়েছেন। দেশের বহু জাতীয় ও আন্তর্জাতিক স্তরের সাহিত্য উৎসবে বাঙালি লেখক প্রতিনিধি হিসেবে অংশ নিয়েছেন।। পেয়েছেন অনেক সম্মাননা।
২০১৬ সালে তিনি মাননীয় রাষ্ট্রপতির আমন্ত্রণে রাষ্ট্রপতিভবনে 'রাইটার্স ইন রেসিডেন্স প্রোগ্রামে' ১৫ দিনের বিশেষ আতিথ্য লাভের সুযোগ পেয়েছেন। অর্জন করেছেন ভারতের সংস্কৃতি মন্ত্রকের ফেলোশিপ।
তার লেখা একাধিক ছোটগল্পের নাট্যরূপ মঞ্চে ও বেতারে উপস্থাপিত হয়েছে।
বানৌজা নিশান
বানৌজা নিশান বাংলাদেশ নৌবাহিনীর একটি দুর্জয় শ্রেণির ডুবোজাহাজ বিধ্বংসী বৃহৎ টহল জাহাজ। জাহাজটি এই শ্রেণির চতুর্থ জাহাজ। এটি ২০১৭ সাল থেকে বাংলাদেশ নৌবাহিনীর সাথে যুক্ত আছে।
বানৌজা নিশান দৈর্ঘ্যে প্রস্থে এবং গভীরতায় এবং ওজনে ৬৪৮ টন। জাহাজটির গলুই স্ফীতাকার হওয়ার কারনে এটি উত্তাল সমুদ্রেও স্থিতিশীল থাকতে পারে। জাহাজটিতে চলাচলের জন্য দুইটি শ্যাফট যুক্ত দুইটি এসইএমটি পিয়েলস্টিক ডিজেল ইঞ্জিন রয়েছে। জাহাজটির সর্বোচ্চ গতি এবং সর্বোচ্চ পাল্লা । জাহাজটি ৭০ জন সৈন্য নিয়ে একটানা ১৫ দিন সমুদ্রে থাকতে পারে। এই জাহাজটি মূলত ডুবোজাহাজ বিধ্বংসী অভিযানে ব্যবহৃত হয়।
এই জাহাজটিতে প্রধান অস্ত্র হিসেবে রয়েছে একটি "এনজি ১৬-১ " ৭৬ মিমি কামান । এছারাও জাহাজটি একটি "সিএস/এএন২" ৩০ মিমি কামান বহন করে যা বিমান বিধ্বংসী অস্ত্র হিসেবেও ব্যবহার করা যায়। ডুবোজাহাজ বিধ্বংসী অস্ত্র হিসেবে রয়েছে ছয়টি "টিসিইউ৪২এ" ৩২৪ মিমি টর্পেডো।
জাহাজের প্রধান রাডার হিসেবে আছে একটি জাপানি "জেএমএ ৩৩৩৬" এক্স-ব্যান্ড নৌচালনা রাডার এবং একটি চীনা "এসআর৪৭এজি" সমুদ্রপৃষ্ঠ এবং আকাশ অনুসন্ধান রাডার। নৌচালনা রাডারটিকে সাহায্য করার জন্য রয়েছে "ভিশন মাস্টার" সামুদ্রিক মানচিত্র প্রস্তুতকারী রাডার। জাহাজটি একটি "টিআর৪৭সি" রাডার বহন করে যা অনুসরণ রাডার হিসেবে ব্যবহৃত হয়। জলনিম্নে সনাক্তকরণের জন্য জাহাজটির একটি পাল্লার "ইএসএস-২বি" সোনার রয়েছে।
হ্যারি কেভ
হেনরি বাটলার হ্যারি কেভ (; জন্ম: ১০ অক্টোবর, ১৯২২ - মৃত্যু: ১৫ সেপ্টেম্বর, ১৯৮৯) ওয়াঙ্গানুই এলাকায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। ১৯৪৯ থেকে ১৯৫৮ সময়কালে নিউজিল্যান্ড ক্রিকেট দলের অন্যতম সদস্যসহ অধিনায়কের দায়িত্ব পালন করেছিলেন তিনি। ঘরোয়া প্রথম-শ্রেণীর ক্রিকেটে ওয়েলিংটন ও সেন্ট্রাল ডিস্ট্রিক্টসের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও নিচেরসারিতে ডানহাতে ব্যাটিংয়ে পারদর্শীতা দেখিয়েছেন হ্যারি কেভ।
১৯৪৫-৪৬ মৌসুম থেকে ১৯৪৯-৫০ মৌসুম পর্যন্ত ওয়েলিংটনের পক্ষে প্রথম-শ্রেণীর ক্রিকেটে অংশ নিয়েছেন। এরপর ১৯৫০-৫১ মৌসুম থেকে সেন্ট্রাল ডিস্ট্রিক্টস দল গঠন থেকে শুরু করে ১৯৫৮-৫৯ মৌসুম পর্যন্ত একাধারে অংশ নেন। তন্মধ্যে, ১৯৫৩-৫৪ মৌসুম থেকে অবসর গ্রহণের পূর্ব-পর্যন্ত দলের নেতৃত্বে ছিলেন হ্যারি কেভ। ১৯৫২-৫৩ মৌসুমে সেন্ট্রাল ডিস্ট্রিক্টসের খেলোয়াড় থাকা অবস্থায় ডুনেডিনে ওতাগোর বিপক্ষে নবম উইকেট জুটিতে ইয়ান লেগাটকে সাথে নিয়ে ২৩৯ রান তুলেছিলেন। তন্মধ্যে ১১৮ রানের ঐ ইনিংসটি পরবর্তীকালে তাঁর প্রথম-শ্রেণীর ক্রিকেটে ব্যক্তিগত সর্বোচ্চ ইনিংসে পরিণত হয়।
১১ জুন, ১৯৪৯ তারিখে ইংল্যান্ডের বিপক্ষে টেস্ট অভিষেক ঘটে হ্যারি কেভের। সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। তন্মধ্যে, ৯ টেস্টে দলের অধিনায়কের দায়িত্বে ছিলেন। ১৯৪৯ ও ১৯৫৮ সালে ইংল্যান্ড সফরে যান। এরপর ১৯৫৫-৫৬ মৌসুমে পাকিস্তান ও ভারত সফর করেন। দলগুলোর বিপক্ষে আট টেস্টের সবকটিতেই তিনি অধিনায়কত্ব করেন।
১৯৫৫-৫৬ মৌসুমে ওয়েস্ট ইন্ডিজের বিপক্ষে অনুষ্ঠিত সিরিজের প্রথম টেস্টে দলের অধিনায়কের দায়িত্ব পালন করেন। দ্বিতীয় টেস্টে খেলার বাইরে অবস্থান করেন। কিন্তু, তৃতীয় ও চতুর্থ টেস্টে জন রিডের অধিনায়কত্বে অংশ নেন। তন্মধ্যে, অকল্যান্ডের চতুর্থ টেস্টে উভয় ইনিংসে চারটি করে মোট আট উইকেট নিয়ে নিউজিল্যান্ড দলকে তাদের ক্রিকেটের ইতিহাসের প্রথম বিজয়ে প্রভূতঃ ভূমিকা পালন করেন। খেলায় তাঁর বোলিং পরিসংখ্যান ছিল ৪০.৪-২৬-৪৩-৮।
১৫ সেপ্টেম্বর, ১৯৮৯ তারিখে ৬৬ বছর বয়সে ওয়াঙ্গানুই এলাকায় তাঁর দেহাবসান ঘটে।
ড্যান-এক্সেল জোগান্ডু
ড্যান-এক্সেল জোগান্ডু (জন্ম ৩ জুন ১৯৯৯) একজন ফরাসী ফুটবলার, যিনি একজন সেন্ট্রে-ব্যাক হিসেবে জার্মান ফুটবল ক্লাব বরুসিয়া ডর্টমুন্ড এর হয়ে খেলে থাকেন।
জোগান্ডু, ২০১১ সালে মাত্র ১২ বছর বয়সে জনপ্রিয় ফরাসী ক্লাব প্যারিস সেন্ট জার্মেই-এর সাথে চুক্তিবদ্ধ হওয়ার পূর্বে তার নিজ শহরের ক্লাব ইউএস স্রেটিল-এর হয়ে কিশোর পর্যায়ে খেলার মাধ্যমে তার খেলোয়াড়ী জীবন শুরু করেন। এর পরবর্তীতে তিনি ২০১৬ সালে ক্লাবটির সংরক্ষিত খেলোয়াড়দের দলে আরোপিত হবার আগ পযন্ত তিনি সেখানো যোগ দেবার পরের পাচঁ সিজন পিএসজির নিজেস্ব একাডেমীতে খেলোয়াড় উন্নয়ন প্রক্রিয়ার মধ্যে কাটান, যেখানে তিনি ২০১৬-১৭ এর সিএফএ-এর নয়টি ম্যাচে মাঠে নামেন।
জোগান্ডু, ফ্রান্স অনুর্ধ ১৬, অনুর্ধ ১৭ এবং অনুর্ধ ১৮ পর্যায়ে দলের হয়ে নিজ দেশের প্রতিনিধিত্ব করেছেন এবং বর্তমানে তিনি ফ্রান্স অনুর্ধ ১৯ দলের ক্যাপ্টেন-এর দাইত্ব পালন করছেন।
জোগান্ডুর জন্ম হয় ফ্রান্সে, এবং তিনি আইভোরিয়ান (আইভরী কোস্টের অধিবাসী) বংশধর।
আমিনুল ইসলাম ভুঁইয়া
আমিনুল ইসলাম ভুঁইয়া (জন্ম ১লা অক্টোবর, ১৯৫৩) হলেন বাংলাদেশের একজন বিশিষ্ট চিন্তাবিদ, লেখক ও অনুবাদক। তিনি প্লেটোর সমগ্র রচনা বাংলা ভাষায় অনুবাদের জন্য বিশেষভাবে খ্যাতিমান। বাংলা ভাষায় অনুবাদে বিশেষ কৃতিত্বের জন্য ২০১৮ খ্রিস্টাব্দে তিনি বাংলা একাডেমি সাহিত্য পুরস্কার লাভ করেন। কর্মজীবনে তিনি বাংলাদেশ সিভিল সার্ভিস-এর একজন সদস্য ছিলেন।
১৯৫৩ খ্রিস্টাব্দের ১লা অক্টোবর নরসিংদী জেলার বদরপুর গ্রামে জন্মগ্রহণ করেন। ১৯৭৪ খ্রিস্টাব্দে তিনি ঢাকা বিশ্ববিদ্যালয় থেকে ইংরেজিতে এবং ১৯৮৬ খ্রিস্টাব্দে যুক্তরাষ্ট্রের আমেরিকান ইউনিভার্সিটি থেকে নীতি বিশ্লেষণ-এ স্নাতকোত্তর ডিগ্রি অর্জন করেন। ২০১০ খ্রিস্টাব্দে তিনি বাংলাদেশ সরকারের সচিব পদ থেকে অবসর লাভ করেন। অতঃপর তিনি এশীয় উন্নয়ন ব্যাংক, (ম্যনিলা) বিকল্প নির্বাহী পরিচালক হিসেবে দায়িত্ব পালন করেন।। তাঁর পছন্দের বিষয় বিজ্ঞানের দর্শন ও তুলনামূলক কিংবদন্তি শাস্ত্র।
তিনি বতর্মানে অনেক বিষয় নিয়ে কাজ করছেন। সমাপ্ত হলে সেগুলো বই হিসেবে প্রকাশিত হবে।
চিন্তামণি ঘোষ
চিন্তামণি ঘোষ (জন্ম: ১৮৪৪ - মৃত্যু: ১১ আগষ্ট ১৯২৮) একজন বাঙালী মুদ্রণ শিল্প বিশেষজ্ঞ ও ব্যবসায়ী।
চিন্তামণি ঘোষের জন্ম হয় হাওড়া জেলার বালি গ্রামে। পিতার কর্মস্থল বারাণসীতে তাঁর শিক্ষা আরম্ভ হয়।
তের বছর বয়সে পিতা মারা যাওয়ার পরে তিনি এলাহাবাদের ইংরেজি সংবাদপত্র "পাইওনিয়র"-এর অফিসে চাকরি গ্রহণ করেন। মুদ্রণ যন্ত্রের কাজ এইসময় বিশেষভাবে তাঁর শিক্ষা ও গবেষণার বিষয় হয়ে ওঠে। কুড়ি বছর বয়সে তিনি সরকারের মেল সার্ভিস বিভাগে অল্পকালের জন্য চাকরি করেন এবং পরে সরকারেরই হাওয়া অফিসে চাকরি নিয়ে হেড ক্লার্ক পদে উন্নীত হন এবং অবসর গ্রহণ করেন ১৮৮৪ খ্রিষ্টাব্দে এলাহাবাদের সৈন্যবিভাগ থেকে তিনি একটি হ্যান্ড প্রেস কিনে "ইন্ডিয়ান প্রেস" নামের মুদ্রণপ্রতিষ্ঠান স্থাপন করেন। ১৯১০ খ্রীষ্টাব্দে উত্তর প্রদেশে তিনিই প্রথম শক্তিচালিত মুদ্রণযন্ত্রের প্রবর্তন করেন। লিথোগ্রাফি পদ্ধতিতে মুদ্রণ তিনিই প্রথম আরম্ভ করেন। ভাষাবিদ, পন্ডিত দীনেশচন্দ্র সেন রচিত "বঙ্গভাষা ও সাহিত্য", রবীন্দ্রনাথের বহু গ্রন্থ, অবনীন্দ্রনাথ প্রমুখ শিল্পীদের বহুবর্ণ চিত্র এবং কিছুদিনের জন্য রামানন্দ চট্টোপাধ্যায় সম্পাদিত "প্রবাসী" এলাহাবাদে তাঁর ছাপাখানায় মুদ্রিত হত। ১৯১০ খ্রিষ্টাব্দে "সরস্বতী" নামে একটি হিন্দি পত্রিকা প্রতিষ্ঠা করে তিনি হিন্দী সাহিত্যের উন্নয়ন ও প্রচারে বিশেষ সহায়তা করেন।
১৯২৮ খ্রিষ্টাব্দের ১১ আগষ্ট এলাহাবাদে চিন্তামণি ঘোষের মৃত্যু হয়।
মোশতাক আহমেদ
মোশতাক আহমেদ (জন্ম: ৩০শে ডিসেম্বর, ১৯৭৫) হলেন একজন বাংলাদেশী বিজ্ঞান কল্পকাহিনী লেখক ও বাংলাদেশ সরকারী কর্ম কমিশন থেকে সুপারিশপ্রাপ্ত পুলিশ কর্মকর্তা। বাংলা ভাষার বিজ্ঞান কল্পকাহিনী বিষয়ে অবদানের স্বীকৃতি স্বরূপ তিনি ২০১৮ সালে বাংলা একাডেমি প্রদত্ত বাংলা একাডেমি সাহিত্য পুরস্কার লাভ করেন।
মোশতাক আহমেদ ১৯৭৫ সালের ৩০শে ডিসেম্বর ফরিদপুর জেলার ভাঙ্গা উপজেলার তুজারপুর ইউনিয়নের সড়ইবাড়ী গ্রামে জন্মগ্রহণ করেন। তার প্রাথমিক শিক্ষা শুরু হয় নিজ গ্রামের প্রাথমিক সরকারী বিদ্যালয়ে। তিনি ১৯৯০ সালে খুলনা জিলা স্কুল হতে মাধ্যমিক পাস করেন। ১৯৯২ সালে তিনি খুলনা বি এল কলেজ থেকে যশোর শিক্ষা বোর্ডে সম্মিলিত মেধা তালিকায় ১৩তম স্থান অধিকার করে উচ্চ মাধ্যমিক পাস করেন। পরবর্তীতে ঢাকা বিশ্ববিদ্যালয়ের ফার্মেসি বিভাগ থেকে প্রথম শ্রেণীসহ স্নাতক এবং স্নাতকোত্তর ডিগ্রি অর্জন করেন এবং ঢাকা বিশ্ববিদ্যালয়ের ইনস্টিটিউট অফ বিজনেস এডমিনেস্ট্রেশন (আইবিএ) থেকে এমবিএ ডিগ্রি অর্জন করেন। ২০০৫-০৬ সালে তিনি ব্রিটিশ সিভনিং স্কলার হিসাবে ইংল্যান্ডের লেস্টার বিশ্ববিদ্যালয় থেকে অপরাধ বিজ্ঞান বিষয়ে স্নাতকোত্তর ডিগ্রি অর্জন করেন।
আহমেদ ঢাকা বিশ্ববিদ্যালয় থেকে স্নাতকোত্তর ডিগ্রি অর্জনের পর কর্মজীবনের শুরুতে বেক্সিমকো ফার্মাসিউটিক্যালসে যোগদান করেন। পরবর্তীতে তিনি বাংলাদেশ সরকারী কর্ম কমিশনের পরীক্ষায় উত্তীর্ণ হয়ে ২০০১ সালে বাংলাদেশ পুলিশের সহকারী পুলিশ সুপার পদে যোগদানের জন্য সুপারিশপ্রাপ্ত হন।
লো সিরিজ
সেলিনা বেগম
সেলিনা বেগম স্বপ্না (জন্ম: ১ জুন ১৯৬৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
সেলিনা আখতার বানু
সেলিনা আখতার বানু হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৭ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
অপরাজিত (উপন্যাস)
অপরাজিত বিভূতিভূষণ বন্দ্যোপাধ্যায় রচিত দ্বিতীয় উপন্যাস। ‘প্রবাসী’ মাসিকপত্রে ১৩৩৬ সালের পৌষ সংখ্যা থেকে ১৩৩৮- এর আশ্বিন সংখ্যা পর্যন্ত ধারাবাহিকভাবে প্রকাশিত হয়েছিল। উপন্যাসের স্ফীতির কারনে দু খণ্ডে বিভক্ত হয়ে প্রথম বের হয়ঃ প্রথম ভাগের প্রকাশকাল মাঘ ১৩৩৮ [এপ্রিল ১৯৩২], দ্বিতীয় ভাগের প্রকাশকাল ফাল্গুন ১৩৩৮ [মে ১৯৩২]। এবারেও প্রকাশক ছিলেন সজনীকান্ত দাস, বের করা হয়েছিল রঞ্জন প্রকাশালয় থেকে এবং দাম ছিল যথাক্রমে দু টাকা চার আনা ও দু টাকা। পরে ‘অপরাজিত’ দু খণ্ডের জায়গায় এক খণ্ডে মুদ্রিত হয়, এখনও তাই হচ্ছে।   বিভূতিভূষণ বন্দোপাধ্যায় এ উপন্যাসটি উৎসর্গ করেছিলেন ‘মাতৃদেবীকে’।
‘অপরাজিত’ সাময়িকপত্রে মুদ্রণের আগে লেখকের পরিকল্পিত নাম ছিল ‘আলোর সারথি’, কিন্তু ‘প্রবাসী’ তে ছাপানোর সময়েই শিরোনাম পরিবর্তন করে ‘অপরাজিত’ রেখেছিলেন।
‘পথের পাঁচালী’ র অপু-কাহিনীরই সম্প্রসারণ ‘অপরাজিত’। পরে কোন এক সময়ে অপুর সন্তান কাজলকে নিয়ে উপন্যাস রচনার ইচ্ছা তার মনে ছিল। ‘তৃণাঙ্কুর’ দিনলিপিতে তিনি লিখেছেনঃ
“অপুকে জন্ম থেকে ৩৪ বৎসর বয়স পর্যন্ত আমি কলমের ডগায় সৃষ্টি করেচি। তাকে ছাড়তে সত্যিকার বেদনা অনুভব করচি-তবে সে ছিল অনেকখানিই আমার নিজের সঙ্গে জড়ানো, সেইজন্যে বেশি কষ্ট হচ্ছে বিদায় দিতে কাজলকে, লীলাকে, দুর্গাকে, রাণূদি’কে-এরা সত্য সত্যই কল্পনাসৃষ্ট প্রাণী। কোনোদিকে এদের কোনো ভিত্তি নেই এক আমার কল্পনা ছাড়া।“
কিন্তু, কাজলকে নিয়ে কাহিনীসৃষ্টির পূর্বেই  বিভূতিভূষণ বন্দোপাধ্যায় মারা যান। তার একমাত্র পুত্র তারাদাস  বন্দোপাধ্যায় অপু-কাহিনীর তৃতীয় খণ্ড হিসেবে বহু পরে ‘কাজল’ রচনা করেন। ‘কাজল কেন লিখব, শিরোনামে একটি রচনা বিভূতিভূষণ মৃত্যুর কিছুকাল পূর্বে ‘কথাসাহিত্য’ পত্রিকায় প্রকাশ করেছিলেন এবং ঐ কাগজেই ১৩৫৭-র পৌষ সংখ্যা থেকে ধারাবাহিকভেবে ‘কাজল’ প্রকাশিত হওয়ার কথা ছিল। এ থেকে তার যে অভিপ্রায় ধরা পরে পিতার সেই অতৃপ্ত বাসনা পুত্র চরিতার্থ করার চেষ্টা করেছিলেন, সন্দেহ নেই।
কালিয়াচক ১ সমষ্টি উন্নয়ন ব্লক
কালিয়াচক ১ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর কালিয়াচক।
কালিয়াচক দ্রাঘিমাংশ এ অবস্থিত। কালিয়াচক ১ সমষ্টি উন্নয়ণ ব্লক মোট ১০৬.৬০ বর্গকিলোমিটার এলাকা জুড়ে বিস্তৃত।
কালিয়াচক ১ ব্লকের গ্রামীণ এলাকা ১৫ টি গ্রাম পঞ্চায়েত নিয়ে গঠিত। আলিনগর, গয়েশবাড়ী, কালিয়াচক -২, সিলমপুর -২, আলীপুর ১, জালালপুর, মোজাম্পপুর, সুজাপুর, আলীপুর -২, জালুয়াবাধাল, নাওদা-যদুপুর, বামগ্রাম-মাশিমপুর, কালিয়াচাক ১, শিলমপুর ১, আলিনগর
২০১১ সালের জনগণনা অনুসারে, কালিয়াচক ১ সমষ্টি উন্নয়ন ব্লকের জনসংখ্যা ৩৯২,৫১৭। এর মধ্যে ২৬৯,০৫৮ জন গ্রাম্য বাসিন্দা ও ১২৩,৪৫৯ জন শহুরে বাসিন্দা। এবং ২০০,৪৫১ জন পুরুষ ও ১৯২,০৬৬ জন মহিলা।
২০১১ সালের জনগণনা অনুসারে কালিয়াচক ১ ব্লকের ৩৯২,৫১৭ জনের মধ্যে ২১৩,০৪১ জন সাক্ষর। তার মধ্যে ১১৩,৫৭০ জন পুরুষ ও ৯৯,৪৭১ জন মহিলা।
চন্দ্রবাহাদুর ডাঁগি
চন্দ্রবাহাদুর ডাঁগি (৩০ নভেম্বর ১৯৩৯– ৩ সেপ্টেম্বর ২০১৫) (, ) ছিলেন অকাট্য প্রমাণসমেত উচ্চতা সহ লিপিবদ্ধ ইতিহাসে সবচেয়ে খর্বকায় ব্যক্তি বা খাটো পুরুষ। ডাঁগি ছিলেন একজন আদিম খর্বকায় ব্যক্তি। তিনি গুল মোহাম্মদের (১৯৫৭–৯৭) রেকর্ড ভেঙে দেন, যার উচ্চতা ছিল। নেপালের দাঙ জেলায় তার নিজ গ্রামে চন্দ্রবাহাদুরকে একজন লাকড়ি ঠিকাদার দেখতে পেলে তিনি প্রথম গণমাধ্যমের সামনে আসেন, এবং ২০১২-এর ফেব্রুয়ারিতে তার উচ্চতা পরিমাপ করে তাকে পৃথিবীর সবচেয়ে খর্বকায় প্রাপ্তবয়স্ক ব্যক্তি হিসেবে ঘোষণা করে লিপিবদ্ধ করা হয়। এরফলে তিনি গিনেস বিশ্ব রেকর্ডে স্থান করে নেন। তার পাঁচ ভাইয়ের মধ্যে তিনজনের উচ্চতা ১.২২মিটারের (চার ফুট) কম, যেখানে তার দুই বোন এবং অন্য দুই ভাইয়ের উচ্চতা গড়পড়তার মধ্যে রয়েছে।
১৯৩৯ সালের ৩০ নভেম্বর ডাঁগি জন্মগ্রহণ করেন। শারীরিক কোন অক্ষমতার কারণে তিনি খর্বকায় হন তা জানা যায়নি। তিনি নেপালের রাজধানী কাঠমান্ডু থেকে প্রায় দূরবর্তী একটি গ্রাম, রীমখলিতে বাস করতেন। ২০১২ সালে বিশ্বের খর্বকায় ব্যক্তি হিসেবে গিনেস বিশ্ব রেকর্ডে নাম লেখানোর পূর্বে, তিনি কখনো তার নিজ গ্রামের বাইরে যান নি। খর্বকায় ব্যক্তি শিরোনামে ভূষিত হবার পর, তিনি বলেন যে তিনি সর্বদা তার দেশের প্রত্যেক প্রান্তে এবং বহিঃবিশ্বে ঘুরে বেড়াতে চাইতেন। তিনি বলেন যে সবচেয়ে খর্বকায় ব্যক্তি এবং একজন নেপালি নাগরিক হিসেবে, তিনি তার পদমর্যাদা দিয়ে দেশকে পরিচিত করতে চান।
২০১২ সালে, ৭২ বছর বয়সে, ডাঁগি পৃথিবীর সবচেয়ে খর্বকায় মহিলা, ভারতের নাগপুরের বাসিন্দা জ্যোতি আম্গের সাথে দেখা করেন। এই জুটি ২০১৩ সালে "গিনেস বুক রেকর্ডের" ৫৭তম সংস্করণের জন্য পোজ দেন। ১৩ নভেম্বর ২০১৪-তে, গিনেস বিশ্ব রেকর্ড দিবসের অংশ হিসেবে, ডাঁগি পৃথিবীর সবচেয়ে লম্বা জীবিত ব্যক্তি, সুলতান কোসেনের সাথে লন্ডনের একটি অনুষ্ঠানে দেখা করেন।
চন্দ্রবাহাদুর আমেরিকান সামোয়ার, পাগো পাগোতে অবস্থিত লিন্ডন বি. জনসন ট্রপিক্যাল মেডিক্যাল সেন্টারে ৩ সেপ্টেম্বর ২০১৫ সালে মারা যান। তার মৃত্যুর সঠিক কারণ জানানো হয়নি, যদিও "দ্য কাঠমান্ডু পোস্টের" রিপোর্ট অনুযায়ী মৃত্যুর পূর্বে তিনি নিউমোনিয়ায় ভোগছিলেন। তিনি সামোয়ার টুপাল ব্রুনো ম্যাজিক সার্কাসের সাথে দক্ষিণ প্রশান্ত এলাকায় বেশীরভাগ সময় ঘুরে বেড়ান।
জরাগ্রস্ততা
"বুড়িয়ে যাওয়া" মানে হল বয়স বেড়ে যাওয়া। এই কথাটি মূলত মানবজাতি, বিভিন্ন প্রাণি আর ছত্রাকের ক্ষেত্রে প্রযোজ্য, যেখানে ব্যাক্টেরিয়া, চিরজীবী উদ্ভিদ আর কিছু সরল দেহ বৈশিষ্ট্যসম্পন্ন প্রাণি সত্যিকার অর্থেই অমর। মোটামুটিভাবে বলতে গেলে, "বুড়িয়ে যাওয়া" মানে হল কোন প্রাণিকোষের বিভাজন বা প্রজাতির সংখ্যা বৃদ্ধি (cellular senescenceঃ কোষীয় বার্ধ্যক্য / বয়োবৃদ্ধি) বন্ধ হয়ে যাওয়া।
মানুষের ক্ষেত্রে,বয়োবৃদ্ধি হলো কিছু সময় অন্তর অন্তর মানুষের কতকগুলি শারীরিক, মানসিক ও সামাজিক পরিবর্তনের সমন্বয়। উদাহরণ স্বরূপ, বয়সের সাথে সাথে হয়ত আমাদের প্রতিক্রিয়া মন্থর হয়ে যায় যদিও তখন হয়ত পৃথিবীর সব বিষয়ে জ্ঞান ও প্রজ্ঞা অর্জিত হয়। মানুষের জটিল অসুখ গুলোর মধ্যে বয়োবৃদ্ধি একটি, পৃথিবীতে আনুমানিক ১৫০,০০০ জন প্রতিদিন মারা যায়, যার দুই তৃতীয়াংশ মারা যায় এই কারণে।
বয়োবৃদ্ধির কারণ এখনও জানা যায়নি;বর্তমান তত্ত্ব অনুযায়ী ক্ষতিগ্রস্ত হওয়ার ধারনাকে বিজ্ঞানীরা কারণ হিসেবে আরোপিত করছেন; যেখানে হয় বিভিন্ন ধরনের ক্ষতি হওয়ার প্রবণতা(যেমন ডিএনএ জারণ) জীবদেহের গঠনতন্ত্র অচল করে দেয় অথবা পূর্বনির্ধারিত কার্যক্রম বয়োবৃদ্ধি কার্যক্রমকে ঠিক করে দেয়, যেখানে অভ্যন্তরীণ(যেমন ডিএনএ মিথাইলেশন) কারণেই হয়ত বয়োবৃদ্ধি ঘটে। পূর্বনির্ধারিত বয়োবৃদ্ধি কার্যক্রমকে পূর্বনির্ধারিত কোষীয় মৃত্যুর সাথে মিলিয়ে ফেলা যাবেনা।
মুহম্মাদ আলতাফ আলী
মুহাম্মাদ আলতাফ আলী (৩০ জুন ১৯৪৪) বাংলাদেশী রাজনীতিবিদ এবং বগুড়া-৭ আসনের সংসদ সদস্য। তিনি ২০১৪ সালে বাংলাদেশ জাতীয় পার্টির প্রার্থী হিসেবে সংসদ সদস্য হিসেবে নির্বাচিত হয়েছেন।
মুহাম্মাদ আলতাফ আলীর পৈতৃক বাড়ি বগুড়া জেলার গাবতলী উপজেলার টীয়রপাড়া এলাকায়। তিনি এলএলবি ডিগ্রি অর্জন করেছেন।
পেশায় আইনজীবী মুহাম্মাদ আলতাফ আলী রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
গোলাম রাব্বানী
মো. গোলাম রাব্বানী (১ এপ্রিল ১৯৫৮) বাংলাদেশী রাজনীতিবিদ এবং চাঁপাইনবাবগঞ্জ-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছেন।
মো. গোলাম রাব্বানীর পৈতৃক বাড়ি চাঁপাইনবাবগঞ্জ জেলার শিবগঞ্জ উপজেলার পুখুরিয়া গ্রামে। তিনি স্নাতক ডিগ্রি অর্জন করেছেন।
পেশায় কৃষি ও ব্যবসায়ী গোলাম রাব্বানী রাজনীতির সঙ্গে সক্রিয়ভাবে যুক্ত। তিনি প্রথমবার সংসদ সদস্য নির্বাচিত হন।
এন্টালি বিধানসভা কেন্দ্র
এন্টালি(বিধানসভা কেন্দ্র) ভারতীয় রাজ্য পশ্চিমবঙ্গের কলকাতা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী,১৬৩ নং এন্টালি বিধানসভা কেন্দ্রটি নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ৫৪, ৫৫, ৫৬, ৫৮ এবং ৫৯।
এন্টালি(বিধানসভা কেন্দ্র) ২৪নং কলকাতা উত্তর লোকসভা কেন্দ্র এর অংশ। ২০০৯ সালের সাধারণ নির্বাচনের পূর্বে এটি কলকাতা উত্তরপূর্ব (লোকসভা কেন্দ্র) এর অংশ ছিল।
ঝর্ণা দাশ পুরকায়স্থ
ঝর্ণা দাশ পুরকায়স্থ (জন্ম: ২৭শে জুলাই, ১৯৪৫) হলেন একজন বাংলাদেশী শিশুসাহিত্য লেখক ও গীতিকার। শিশুসাহিত্যে সামগ্রিক অবদানের জন্য তিনি ২০১৫ সালের বাংলাদেশ শিশু একাডেমি সাহিত্য পুরস্কার এবং ২০১৮ সালে বাংলা একাডেমি থেকে বাংলা একাডেমি সাহিত্য পুরস্কার লাভ করেন।
ঝর্ণা দাশ ১৯৪৫ সালের ২৭শে জুলাই তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) সিলেট জেলার দরিয়াপাড়ায় জন্মগ্রহণ করেন।
নীল সাগরের কিংবদন্তি
নীল সাগরের কিংবদন্তি ( ইংরেজি টাইটেল- The Legend of the Blue Sea ) জুন জি হিয়ন ও লি মিন-হো অভিনীত ২০১৬-১৭ সালের দক্ষিণ কোরীয় ড্রামা সিরিজ। জেলেদের মৎস্যকন্যা ধরা ও ছেড়ে দেয়া নিয়ে রচিত প্রাচীন চোসন যুগের কিছু কিংবদন্তি কোরিয়ান লোককাহিনী থেকে অনুপ্রাণিত হয়ে এই ড্রামায় এক বাটপারের সাথে মৎস্যকন্যার ভালোবাসার কাহিনী রূপায়িত হয়েছে। ২০১৬ সালের ১৬ নভেম্বর থেকে ২০১৭ সালের ২৫ জানুয়ারি পর্যন্ত প্রতি বুধবার ও বৃহস্পতিবার কোরিয়ান সময় রাত ১০ টায় SBS টিভি চ্যানেলে এটি সম্প্রচারিত হয়।
প্রথম সন্তান জন্মদানের মাত্র পাঁচ মাসের মাথায় এই ড্রামা সিরিজটিতে অভিনয় শুরু করার মধ্য দিয়ে জনপ্রিয় কোরিয়ান অভিনেত্রী জুন জি হিয়ন টিভি মিডিয়ায় প্রত্যাবর্তন করেন এবং শারীরিকভাবে চ্যালেঞ্জিং মারমেইড বা মৎস্যকন্যা চরিত্রটি নৈপুণ্যের সাথে রূপদান করেন। তাছাড়া দুই বছরের জন্য বাধ্যতামূলক সিভিল সার্ভিসে যোগদানের আগে জনপ্রিয় কোরিয়ান অভিনেতা লি মিন-হো অভিনীত শেষ ড্রামা সিরিজও ছিল এটি।
জাস্টিন ক্লুইভার্ট
জাস্টিন ক্লুইভার্ট (জন্ম ৫ মে ১৯৯৯) হলেন একজন ডাচ্ পেশাদার ফুটবলার, যিনি ডাচ্ ফুটবল ক্লাব এজাক্স। তিনি একজন লেফ্ট উইঙ্গার হিসেবে খেলতে পছন্দ করেন।
ক্লুইভার্ট, ডাচ্ ক্লাব এফসি এজাক্স (যা এজাক্স নামেই বেশি পরিচিত) এর করা কিশোরদের নিয়ে কর্মসূচি থেকে উঠে আসেন। তিনি ২০১৬ সালের ১৬ সেপ্টেম্বর মাসে, ডাচ্ প্রথম বিভাগীয় লিগ আরস্টি ডিভিসি-এ জং এজাক্স (এজাক্সের সংরক্ষিত খেলোয়াড়দের নিয়ে করা দল। যাকে এজাক্স II'ও বলা হয়) এর হয়ে আরেক ডাচ্ ক্লাব এমভিভি-এর বিপক্ষে অভিষিক্ত হন, সেই ম্যাচে তিনি ৬৭তম মিনিটে তার দলের লেফ্ট উইঙ্গার ভিন্স জিনো ডেকার-এর বদলে মাঠে নামেন, ম্যাচটি তারা ১-০ গোলের ব্যবধানে হেরে যায়। ক্লুইভার্ট তার দলের হয়ে নেদারল্যান্ডের সর্বোচ্চ বিভাগীয় পেশাদার ফুটবল লিগ ইরেডিভিসি-তে পিইসি জিওলে-এর বিপক্ষে প্রথম অভিষিক্ত হন ২০১৭ সালের ১৫ই জানুয়ারীতে, সেই ম্যাচটিতে তিনি ৩৯তম মিনিটে জার্মান উইঙ্গার আমিন ইউনুস এর বদলে মাঠে নামেন, তবে ম্যাচটিতে তারা ১-৩ গোলে ব্যবধানে জয় লাভ করেন। ইরেডিভিসি লিগে তিনি প্রথম গোলটি করেন ২০১৭ সালের ১৯শে মার্চ, আরেক ডাচ্ ক্লাব এসবিভি এক্সসেলসিওর-এর বিপক্ষে হওয়া দূরবর্তী ম্যাচে, তার বাবার সর্বশেষ খেলোয়াড়ী জীবনের গোলের ঠিক ১০ বছর ১ দিন পর। সেই ম্যাচটি ১-১ গোল ড্র হয়।
২০১৬ সালের ২৬শে নভেম্বর, ক্লুইভার্ট হ্যাট-ট্রিক করার মাধ্যমে সেই সিজনে তার গোলের খাতা খোলেন, তার হ্যাট-ট্রিকের বদৌলতে ঘরের মাঠে তার দল ডাচ্ ক্লাব রোডা জেসি'র বিপক্ষে ৫-১ গোল ব্যবধানে জিতে নেয়, তবে তার বাবা ডাচ্ লিগে কোন হ্যাট-ট্রিক করেননি।
তিনি সাবেক ডাচ্ আন্তর্জাতিক ফুটবল খেলোয়াড় পেট্রিক ক্লুইভার্ট-এর সন্তান এবং সাবেক সুরিনামিস (সুরিনাম এর অধিবাসী) ফুটবল খেলোয়াড় কেনেথ ক্লুইভার্ট-এর নাতি।
রবার্ট কেনেডি
রবার্ট জন কেনেডি (; জন্ম: ৩ জুন, ১৯৭২) ওতাগোর ডুনেডিনে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ওতাগোর প্রতিনিধিত্ব করেছেন তিনি। দলে তিনি মূলতঃ ডানহাতি মিডিয়াম বোলারের দায়িত্ব পালন করতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন রবার্ট কেনেডি।
১৯৯৬ সালে স্বল্পকালের জন্য নিউজিল্যান্ড দলে খেলে ৪ টেস্ট ও ৭টি একদিনের আন্তর্জাতিকে অংশ নেয়ার সুযোগ পান। ১৯৯৬ মৌসুমে সফরকারী জিম্বাবুয়ের বিপক্ষে খেলার জন্য মনোনীত হন। ১৩ জানুয়ারি, ১৯৯৬ তারিখে জিম্বাবুয়ের বিপক্ষে টেস্ট অভিষেক হয় তার। টেস্ট অভিষেকে ৩/২৮ বোলিং পরিসংখ্যান গড়েন যা তার আন্তর্জাতিক ক্রিকেটে সেরা ছিল। অ্যান্ডি ফ্লাওয়ার তার প্রথম টেস্ট উইকেট শিকারে পরিণত হন। ঐ সফরেই ৩১ জানুয়ারি তারিখে ওডিআইয়ে অভিষিক্ত হন।
১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপের ৬ষ্ঠ আসরে লি জার্মনের নেতৃত্বাধীন নিউজিল্যান্ড দলের অন্যতম সদস্য ছিলেন রবার্ট কেনেডি। ঐ প্রতিযোগিতায় তার দল কোয়ার্টার ফাইনালে অস্ট্রেলিয়ার কাছে পরাজিত হয়ে বিদায় নেয়।
লায়লা আরজুমান বানু
লায়লা আরজুমান বানু (জন্ম: ১৫ আগস্ট ১৯৫১) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৮ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
শিরিন নাঈম
শিরিন নাঈম (জন্ম: ২৪ এপ্রিল ১৯৫৯) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৯ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
কামরুল লায়লা জলি
কামরুল লায়লা জলি (জন্ম: ৩০ নভেম্বর ১৯৬৪) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১০ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
পৈতৃক বন্ধন
পৈতৃক বন্ধন হচ্ছে পিতা এবং তার শিশুর মধ্যে এক প্রকার মানবিক বন্ধন।
একটি শিশুর পিতার মধ্যে তার সঙ্গীর গর্ভাধানের সময় এই বন্ধন গড়ে উঠতে পারে। মার্তৃগর্ভে বিকশিত শিশুর প্রতি জন্মাতে পারে অনুরাগ। গবেষকরা বলছেন, এটার জৈবিক ভিত্তি থাকতে আছে। পরিসংখ্যান বলছে যে; পিতার টেস্টেস্টোরন হরমোনের নিঃসরণের মাত্রা শিশুর জন্মের কিছু মাস আগে থেকে হ্রাস পায়। উচ্চ মাত্রার টেস্টেস্টোরন আক্রমনাত্মক (কলহপ্রবণ) স্বভাবকে উসকে দেয়; পক্ষান্তরে কম মাত্রার টেস্টেস্টোরন নতুন সম্পর্কের বাধন তৈরীতে অনুপ্রাণিত করতে পারে। যা নবজাতক শিশুর জন্য জরুরী।
পিতা তার সন্তানের সাথে বন্ধন দৃঢ় করতে নানা পন্থা অবলম্বন করতে পারেন, যেমন ধীর লয়ে কথা বলে, তাকে নানা প্রবোধন দিয়ে, খাবার খাইয়ে (বুঝানো হয়েছে নবজাতককে খাওয়ানোর পদ্ধতি, বা বেবিফুড খাওয়ানো), ডায়াপার পরিবর্তন করে, গোসল করিয়ে, পোশাক পরিয়ে, শিশুর সাথে খেলা করে এবং কোলে নিয়ে। শিশুকে কোলে নিয়ে কিছুটা শুন্যে তুলে দিয়ে, অথবা তাকে পিছন থেকে হালকা করে ধাক্কা দিয়ে শিশু স্থানান্তর করে; এই পৈত্রিক-বাধঁনকে; পিতা দৃঢ় করতে পারেন।
যুক্তরাষ্ট্রে একজন নারীর স্বামীকে বৈধ পিতা বলে ধরা হয়, যদি না তারা বিচ্ছিন্ন হন। একজন অবিবাহিত ব্যক্তিও পিতার অধিকার হাইকোর্টের দ্বারা পেতে পারেন। দত্তক নেওয়ার মাধ্যমেও একজন পুরুষ পিতার অধিকার পেতে পারেন।
নজরুল পুরস্কার
নজরুল পুরস্কার কাজী নজরুল ইসলামের সাহিত্য ও সঙ্গীত চর্চায় গুরুত্বপূর্ণ অবদানের জন্য নজরুল ইন্সটিটিউট কর্তৃক প্রদত্ত একটি পুরস্কার। নজরুল ইনস্টিটিউটের উদ্যোগে ১৯৮৫ সাল থেকে নজরুল-বিষয়ক কর্মকাণ্ডের (নজরুল গবেষণা, সংগীত সাধনা) জন্য বিভিন্ন গুণী ব্যক্তিত্বকে পুরস্কারে সম্মানিত করা হচ্ছে। বিজয়ীকে এক লাখ টাকার সম্মানী, সম্মাননা পত্র ও ক্রেস্ট প্রদান করা হয়।
নুনাভুট
নুনাভুট (; ; Inuktitut syllabics ) হচ্ছে কানাডার সবচেয়ে নতুন, বৃহত্তর, এবং একেবারে উত্তর অবস্থিত অঞ্চল। এটি এপ্রিল ১, ১৯৯৯-এ আনুষ্ঠানিকভাবে উত্তরপশ্চিম অধীনস্থ অঞ্চলসমূহ থেকে পৃথক হয় "নুনাভুট আইন" এবং নুনাভুট ভূমি দাবি চুক্তি আইন এর মাধ্যমে। নুনাভুটের সৃষ্টির মাধ্যমে কানাডার রাজনৈতিক মানচিত্রে প্রথম বৃহত্তর পরিবর্তন দেখা দেয় ১৯৪৯-এ নিউফাউন্ডল্যান্ড ও লাব্রাডর এর কনফেডারেশনের পর থেকে।
নুনাভুট উত্তর কানাডা ও কানাডীয় আর্কটিক দ্বীপপুঞ্জ এর একটি বিশাল এলাকা নিয়ে বিস্তৃত। এটির বিশাল এলাকা একে তৈরি করেছে বিশ্বের পঞ্চম-বৃহত্তম সাব-ডিভিশন এলাকা, আরোও উত্তর আমেরিকার দ্বিতীয় বৃহত্তম (গ্রীনল্যান্ডের পরে)। ব্যাফিন দ্বীপ এর পূর্বে অবস্থিত এর রাজধানী ইকালুইট (সাবেক "ফ্রেবিশার বে"), নির্বাচন করা হয়েছিলো ১৯৯৫ রাজধানী গনভোট এর মাধ্যমে। অন্যন্য প্রধান সম্প্রদায়গুলির মধ্যে রয়েছে রানকিং ইনলেট আঞ্চলিক কেন্দ্র এবং কেমব্রিজ বে। নুনাভুটে আরো রয়েছে দূরবর্তী উত্তর দিকের এললেসমেইরে আইল্যান্ড, পাশাপাশি পশ্চিমে ভিক্টোরিয়া দ্বীপ এর পূর্ব ও দক্ষিণের অংশ এবং জেমস বে এর আকিমিসকি দ্বীপ বাকি অঞ্চলটির দক্ষিণ-পূর্ব পর্যন্ত বিস্তৃত। এটি কানাডার একমাত্র ভূতাত্ত্বিক অঞ্চল যা হাইওয়ে দ্বারা উত্তর আমেরিকার বাকি অংশের সাথে সংযুক্ত নয়।
কানাডার প্রদেশ ও অঞ্চলসমূহের মধ্যে নুনাভুট হচ্ছে আয়তনে সবচেয়ে বৃহত্তর এবং দ্বিতীয় সর্বনিম্ন জনবহুল এলাকা। নুনাভুট বিশ্বের সবচেয়ে দূরস্থিত, অতিশয় জনবিরল অঞ্চলের একটি, এই অঞ্চলের জনসংখ্যা ৩৫,৯৪৪ জন, বেশিরভাগই ইনুইট, অঞ্চল নিয়ে ছড়িয়ে আছে, অথবা বলা যায় মেক্সিকোর তুলনায় সামান্য ছোট। নুনাভুট হচ্ছে বিশ্বের একেবারে উত্তরে অবস্থিত জনবসতির অঞ্চল, অ্যালার্ট এর স্থান।
নুনাভুট ভূমি এবং জলের এলাকা নিয়ে উত্তর কানাডায় বিস্তৃত। এই অঞ্চলে অন্তভুর্ক্ত রয়েছে মূল ভূখন্ড, অধিকাংশ আর্কটিক দ্বীপমালা, এবং হাডসন উপসাগর, জেমস উপসাগর, এবং আনগাবা উপসাগর এর সকল দ্বীপ, অন্তভুর্ক্ত রয়েছে বেলচের দ্বীপ, যেটি উত্তর পশ্চিম অঞ্চলে যুক্ত রয়েছে। যা একে তৈরি করেছে পৃথিবীর পঞ্চম-বৃহত্তম সাবন্যাশনাল এনটিটি (বা প্রশাসনিক বিভাগ)। যদি নুনাভুট একটি দেশ হতো তাহলে এটি আয়তনে ১৫তম বৃহত্তম দেশ হতো।
নুনাভুটের সঙ্গে উত্তরপশ্চিম অধীনস্থ অঞ্চলসমূহ এর ভূমি সীমানা রয়েছে কিছু দ্বীপের পাশাপাশি মূল ভূখন্ডের, মূল ভূখন্ডের দক্ষিণে ম্যানিটোবার সঙ্গে, দক্ষিণ-পশ্চিমে সাসক্যাচুয়ান (একক চার কোণার বিন্দুতে), এবং কিলিনিক দ্বীপ-এ নিউফাউন্ডল্যান্ড ও লাব্রাডর এর সঙ্গে একটি ছোট ভূমি সীমানা রয়েছে। জেমস উপসাগর-এ দুইটি স্থানে অন্টারিও এর সঙ্গে সীমানা রয়েছে : বড়টি অবস্থিত আকিমিসকি দ্বীপ এর পশ্চিমে, এবং ছোটটি অ্যালবানি নদীকে ঘিরে ফাফার্ড দ্বীপের নিকটে। এটির আরোও উপকূলবর্তী সীমানা রয়েছে গ্রীনল্যান্ড এবং কুবেক, অন্টারিও এবং ম্যানিটোবার সঙ্গে।
নুনাভুটের সর্বোচ্চ বিন্দু হচ্ছে এললেসমেইরে আইল্যান্ডের বারকিউ শিখর যা ()। জনসংখ্যার ঘনত্ব হচ্ছে ০.০১৯ জন/কিমি (০.০৫ জন/বর্গকিমি মাইল), যা বিশ্বের সর্বনিম্নগুলোর একটি। তুলনামূলক ভাবে, গ্রীনল্যান্ড এরও প্রায় একই এলাকা এবং প্রায় দ্বিগুণ জনসংখ্যা।
সুলতান কোসেন
সুলতান কোসেন (; জন্ম ১০ ডিসেম্বর ১৯৮২) হচ্ছেন একজন কুর্দি বংশদ্ভোত তুর্কি কৃষক যিনি উচ্চতা সহ সবচেয়ে লম্বা জীবিত পুরুষ হিসেবে গিনেস বিশ্ব রেকর্ডে স্থান করে নেন। একটি টিউমার তার পিটুইটারি গ্রন্থিকে প্রভাবিত করার ফলে তার উচ্চতা বৃদ্ধি পেতে থাকে। তার শারীরিক উচ্চতার কারণে তিনি বগলি-লাঠি ব্যবহার করে হাঁটেন।
২০০৯ সালে কোসেন তার পিতা-মাতা, তিন ভাইবোনসহ সবার সাথে বসবাস করতেন, যাদের সবার উচ্চতা ছিল আদর্শ মাপের। উচ্চতার কারণে তিনি প্রাতিষ্ঠানিক শিক্ষা সম্পূর্ণ করতে ব্যর্থ হন, এর পরিবর্তে বরং কৃষক হিসেবে খণ্ডকালীন কাজ করতেন। তিনি লম্বা হওয়ার জন্য যেসব সুবিধা পান তার কথা বলতে গিয়ে দূরের কিছু দেখতে পারা এবং বৈদ্যুতিক বাতি পরিবর্তন ও পর্দা টানানোর মতো গৃহস্থালি কাজে পরিবারকে সাহায্য করতে সক্ষম হওয়ার কথা বর্ণনা করেন। অসুবিধার কথা বর্ণনা করতে গিয়ে লম্বা পা এবং লম্বা জামার আস্তিন বা তার মাপের জুতা-স্যান্ডেল খুঁজে না পাওয়া বা গড়পড়তার একটি গাড়িতে তার স্থান করা কঠিন বলে তিনি উল্লেখ করেছেন।
২৫ আগস্ট ২০০৯ সালে গিনেস বিশ্ব রেকর্ড কর্তৃক তার নিজ দেশে কোসেনের উচ্চতা রেকর্ড করা হয়েছিল, যার মাধ্যমে উচ্চতা বিশিষ্ট সাবেক বিশ্বরেকর্ডধারী বাও জিশুনকে টপকে যান। এছাড়াও নিয়ে সবচেয়ে লম্বা হাত, এবং (বাম পা) ও (ডান পা) নিয়ে দ্বিতীয় বৃহত্তম পায়ের বর্তমান গিনেস রেকর্ডটিও তার দখলে রয়েছে।
২৫শে আগস্ট, ২০১০ সালে ভার্জিনিয়া বিশ্ববিদ্যালয় অনুযায়ী, ডাক্তারদের দ্বারা পর্যন্ত উচ্চতা নিশ্চিত করা হয়েছিল এবং স্কোলিওসিসদের এবং খারাপ অঙ্গভঙ্গির দ্বারা কৃত্রিমভাবে কমিয়ে বলা হয়েছিল যে এটি কোসেনের সম্ভাব্য প্রকৃত উচ্চতা হতে পারে।
৯ ফেব্রুয়ারী ২০১১-এ কোসেনকে "গিনেস ওয়ার্ল্ড রেকর্ডস" কর্তৃক পরিমাপ করা হয় এবং তার হাত পুনরায় পরিমাপ করে পাওয়া যায়, যা তার পূর্বের রেকর্ডটি ভেঙে দেয়।
পদবী
পদবী হল নামের শেষাংশ বা উপাধি। এর ইংরেজি অর্থ - designation
সাধারণত বংশপদবী বলার ক্ষেত্রে উক্ত শব্দের ব্যাবহার হয়। পদবী দ্বারা কোন বংশের অথবা কোন গোত্রের পরিচয় পাওয়া যায়। সন্তানের পদবী দেন বাবা - মা। তারা সন্তানের পদবী দানের জন্য নিজের পদবী ব্যবহার করেন। হিন্দু সমাজে একটি প্রথা রয়েছে - মেয়েদের বিয়ের পর স্বামীর নামানুসারে মেয়ের পদবী এর পরিবর্তন হয়। মুসলমান সমাজ বা অন্য ধর্মে এরূপ কোন নিয়ম নেই।
লেখক ও গবেষক এস এম শাহনূর প্রণীত "পদবীর সাতকাহন" এ লেখেন বাংলাদেশ এবং ভারতের পশ্চিমবঙ্গে বসবাসরত বাঙ্গালী মুসলমানদের পদবীসমূহ বেশ বৈচিত্রপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবী হিসেবে গ্রহণের রেওয়াজ বিদ্যমান।বেগ
খানখন্দকার
সৈয়দ
মীর
শেখ
উদ্দিন
আনসারী
গাজী
চিশতী
পীর
ফকির
মাস্তান / মাস্তানা
মোল্লা
মিয়াজী
শাহ
খাজামির্জা
চৌধুরী
মজুমদার
তলুকদার
তরফদার
চাকলাদার
গোমস্তা
ডিহিদার
পন্নী
ভূঁইয়া / ভূঁঞা
ভৌমিককাজি
কানুনগো
কারকুন
গোলন্দাজ
দেওয়ান
নিয়াজী
খন্দকার
পটোয়ারী
মণ্ডল
মলঙ্গী
মল্ল (পদবী)
মল্লিক
মাতুব্বর)
মুন্সি / মুন্সী
মুহুরী
মৃধা
লস্কর
সরকার (পদবী)
হাজারী
প্রামাণিক
পোদ্দার
সরদার (পদবী)
হাওলদার
শিকদার
জোয়ার্দার
ইনামদারহক
লোহানী
ঢালী
মুস্তাফী / মুস্তফী
[2] এস এম শাহনূর প্রণীত পদবীর সাতকাহন।
লামা থানা
লামা থানা বাংলাদেশের বান্দরবান জেলার অন্তর্গত লামা উপজেলার একটি থানা।
লামা থানা গঠিত হয় ১৯২৩ সালে।
লামা উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম লামা থানার আওতাধীন।
অমৃতা শের-গিল
অমৃতা শের-গিল (পাঞ্জাবী: অমরি শেরগিল; ৩০ জানুয়ারি ১৯১৩ - ৫ ডিসেম্বর ১৯৪১) ভারতীয়-হাঙ্গেরিয়ান চিত্রশিল্পী ছিলেন। তিনি "বিংশ শতাব্দীর শ্রেষ্ঠ চিত্রশিল্পীদের একজন" এবং আধুনিক ভারতীয় শিল্পে "অগ্রগামী" নামে পরিচিত। অল্প বয়সে চিত্র আঁকা শুরু করেন, শের-গিল আট বছরের বয়সে চিত্রশিল্পের আনুষ্ঠানিক পাঠ্য শুরু করলো। শের-গিল প্রথমবারের মতো ১৯ বছর বয়সে স্বীকৃতি লাভ করেন, তার তৈল চিত্রটি ইয়ং মেয়েস (১৯৩২) দ্বারা।
শের-গিল সারা জীবনে তুরস্ক, ফ্রান্স ও ভারতসহ বিভিন্ন দেশে ভ্রমণ করেন, দেশগুলির শিল্প শৈলী ও সংস্কৃতি থেকে ব্যাপকভাবে পরিচিত হয়ে ওঠেন। শের-গিল ২০ তম শতাব্দীর ভারতের একটি গুরুত্বপূর্ণ মহিলা চিত্রশিল্পী হিসেবে বিবেচিত হয়ে থাকেন, যার উত্তরাধিকার বাংলার নবজাগরণের অগ্রগামীদের সাথে সমান। তিনি একটি উদাসীন পাঠক এবং একটি পিয়ানোবাদক ছিল। আজ ভারতের ভারতীয় চিত্রশিল্পীদের দ্বারা শের-গিলের চিত্রগুলি সবচেয়ে ব্যয়বহুল হয়ে উঠেছে, যদিও তিনি জীবিত থাকাকালীন কয়েকজন তার কাজের স্বীকার করেছেন।
১৯১৩ সালের ৩০ জানুয়ারি অমৃতা শের-গিল জন্মগ্রহণ করেন হাঙ্গেরির বুদাপেস্টে, তার পিতা উমরাও সিং শের-গিল মজীদিয়ায়, একজন শিখ উপাসক এবং সংস্কৃত ও ফার্সীর একজন পন্ডিত এবং তার মাতা মারি আন্তোনিটেক গটসমান, হাঙ্গেরীয়-ইহুদি অপেরা গায়ক এবং এক সমৃদ্ধ বুর্জোয়া পরিবার থেকে এসেছেন। তার বাবা-মা প্রথমে ১৯১২ সালে পরিচিত হন, যখন মারি অ্যান্টিনিট লাহোর পরিদর্শন করেন। তাঁর মা মহারাজা রঞ্জিত সিংহের নাতনী রাজকুমারী বাম্বা শুথারল্যান্ডের সঙ্গী হিসেবে ভারতে আসেন। শের-গিল দুই বোনের মধ্যে বড় ছিলেন; তার ছোট বোন ইন্দিরা সুন্দরাম (শের-গিল), মার্চ ১৯১৪ সালে জন্মগ্রহণ করেন), সমসাময়িক শিল্পী ভিভান সুন্দরামের মা। তিনি বুদাপেস্টে বেশির ভাগ শৈশব কাটিয়েছেন।
জওহরলাল নেহরু বিশ্ববিদ্যালয়
জওহরলাল নেহরু বিশ্ববিদ্যালয় (, , , ) ভারত-এর নতুন দিল্লি'র দক্ষিণাংশে অবস্থিত একটি কেন্দ্রীয় বিশ্ববিদ্যালয়। এটি বিজ্ঞান, সামাজিক বিজ্ঞান, মানববিদ্যা, আনর্জাতিক অধ্যয়ন প্রভৃতি বিষয়ে উচ্চ মানের শিক্ষা ও গবেষণায় সমগ্র ভারতের নেতৃস্থানীয় প্রতিষ্ঠানগুলির অন্যতম। জাতীয় মূল্যায়ন এবং স্বীকৃতি পরিষদ/National Assessment and Accreditation Council(NAAC)-এর জুলাই ২০১২-র সমীক্ষা অনুযায়ী জেএনইউ ভারতের সেরা বিশ্ববিদ্যালয়। ২০১৭ সালে ন্যাশনাল ইন্সটিটিউশন রেঙ্কিং ফ্রেমওয়ার্ক/ National Institutional Ranking Framework (NIRF) কর্তৃক সার্ভেতে ভারতের শীর্ষস্থানীয় বিশ্ববিদ্যালয়গুলির মধ্যে দ্বিতীয় স্থান অধিকার করেছে। ইতিপূর্বে তাদের নিকট জেএনইউ তৃতীয় স্থানে ছিল। একই বছরে জাতীয় মূল্যায়ন এবং স্বীকৃতি পরিষদ (NAAC) ঘোষণা করে যে, তাদের নিকট জেএনইউ "A" থেকে "A++" গ্রেড-এ পৌঁছেছে।
সারা ভারত জুড়ে জেএনইউ কর্তৃক স্বীকৃতি প্রাপ্ত প্রতিষ্ঠানগুলি নিম্নে দেওয়া হলো:
প্রতিরক্ষা প্রতিষ্ঠান
গবেষণা ও উন্নয়ন প্রতিষ্ঠান
জওহরলাল নেহরু বিশ্ববিদ্যালয় সম্পর্কিত সব খবর জানতে চোখ রাখুন ভারতের সর্বাধিক জনপ্রিয় বাংলা সংবাদপত্র, আনন্দবাজার পত্রিকা - এ.
শ্যামপুকুর বিধানসভা কেন্দ্র
শ্যামপুকুর (বিধানসভা কেন্দ্র) (English: Shyampukur (Vidhan Sabha constituency)ভারতীয় রাজ্য পশ্চিমবঙ্গের কলকাতা জেলার একটি বিধানসভা কেন্দ্র। এই পাতাটি কলুটোলা (বিধানসভা কেন্দ্রে)এবং কুমারটুলি (বিধানসভা) সম্পর্কে অবগত রয়েছে।
সীমানা পুনর্নির্ধারণ কমিশনের নির্দেশিকা অনুযায়ী, ১৬৬ শ্যামপুকুর (বিধানসভা কেন্দ্র) নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ৭, ৮, ৯, ১০, ১৭, ১৮, ১৯,২০, ২১,২৪ এবং ২৬।
শ্যামপুকুর(বিধানসভা কেন্দ্র) ২৪নং কলকাতা উত্তর লোকসভা কেন্দ্র এর অংশ। ২০০৯ সালের সাধারণ নির্বাচনের পূর্বে এটি কলকাতা উত্তরপূর্ব (লোকসভা কেন্দ্র) এর অংশ ছিল।
নাঈম হাসান
নাঈম হাসান (জন্ম ২ ডিসেম্বর ২০০০) একজন বাংলাদেশী ক্রিকেটার। ২০১৫ সালের ১০ অক্টোবর ২০১৬-২০১৭ জাতীয় ক্রিকেট লীগে চট্টগ্রাম বিভাগের হয়ে ১ম শ্রেণীর ক্রিকেটে তার অভিষেক ঘটে।
২০১৭ সালের ২৭ নভেম্বর বাংলাদেশ প্রিমিয়ার লিগে এবং ২০১২ সালের ২৯ নভেম্বর চট্রগ্রাম ভাইকিংসের জন্য তিনি তার টি ২০ ম্যাচ শুরু করেন। তিনি ২০১৭-১৮ ঢাকা প্রিমিয়ার ডিভিশন ক্রিকেট লীগে গাজী গ্রুপ ক্রিকেটারদের শীর্ষস্থানীয় উইকেট শিকারী ছিলেন এবং ১৬ ম্যাচে ২৩ টি উইকেট নেন।
২০১৮ সালের অক্টোবরে জাতীয় ক্রিকেট লীগ ২০১৮-১৯ চলাকালীন ঢাকা বিভাগের বিপক্ষে প্রথম ইনিংসে তিনি ৮ উইকেট নেন। ২০১৮-১৯ জাতীয় ক্রিকেট লীগের শীর্ষস্থানীয় উইকেট শিকারী হিসেবে তিনি ছয় ম্যাচে আটটি উইকেট শিকার করেন।
২০১১-১২ মৌসুমে ড্রাফ্টের পর, ২০১৮ সালের অক্টোবরে বাংলাদেশ প্রিমিয়ার লিগে চট্টগ্রাম ভাইকিংস দলের হয়ে তার বাংলাদেশ প্রিমিয়ার লিগে অভিষেক হয়।
২০১৮ সালের আন্ডার -১৯ ক্রিকেট বিশ্বকাপের জন্য ২০১৭ সালের ডিসেম্বরে তাকে বাংলাদেশ আন্ডার-১৯ ক্রিকেট দলে ডাক হয়। পরের মাসে শ্রীলঙ্কার বিপক্ষে এক টেস্ট সিরিজের জন্য বাংলাদেশ দলে তার নাম ঘোষণা করেন, কিন্তু তিনি খেলেননি।
আগস্ট ২০১৮ সালের এশিয়া কাপের আগে বাংলাদেশের জন্য ৩১ সদস্যর প্রাথমিক স্কোয়াড ঘোষণা করা হয় যার মধ্যে তিনিও ছিলেন । ২০১৮ সালের নভেম্বরে ওয়েস্ট ইন্ডিজের বিপক্ষে টেস্ট সিরিজের জন্য তিনি আবারো টেস্ট ক্রিকেটে ডাক পান । ২২ নভেম্বর ২০১৮সালে ওয়েস্ট ইন্ডিজের বিরুদ্ধে তার টেস্ট অভিষেক ঘটে। 
অভিষেক ম্যাচেই ৫ উইকেট শিকার করেন তিনি।
খুরশিদ আহমদ
আলহাজ্ব খুরশিদ আহমদ বা খুরশিদ আহমদ( ) ছিলেন পাকিস্তানের একজন নাত খাঁ। তিনি নাত আবৃত্তি শুরু করেছিলেন যখন তাঁর বয়স ছিল অল্প এবং মৃত্যুর পূর্ব পর্যন্ত তিনি সহস্রাধিক নাত আবৃত্তি করেছেন। তিনি উর্দুতে নয়,বরং অন্যান্য ভাষা যেমন পাঞ্জাবি, সারাকি, পশতু এবং সিন্ধি'তেও দক্ষতার সঙ্গে নাত আবৃত্তি করতেন। তাঁর সুমধুর কন্ঠস্বর এবং আবৃত্তি করার অদ্বিতীয় পন্থা তাঁর দিকে অনেককে আকর্ষণ করেছিল এবং সহসাই তিনি একজন বিখ্যাত না'ত খাঁ-য়ে পরিণত হন।
আলহাজ্ব খুরশিদ আহমদ ১৯৫৬ সালের ১লা জানুয়ারি পাকিস্তানের রহিম ইয়ার খানে জন্মগ্রহণ করেন। তিনি আব্বাসি প্রাথমিক বিদ্যালয় থেকে মৌলিক শিক্ষা অর্জন করেন এবং কলোনি উচ্চ বিদ্যালয় থেকে ম্যাট্রিকুলেশন পরীক্ষায় পাশ করেন। তারপর তিনি সরকারী কমার্শিয়াল ইনস্টিটিউট থেকে কমার্সে ডিপ্লোমা করেন।
১৯৭৩ সালে, তিনি করাচিতে চলে যান এবং রেডিও পাকিস্তানে টাইপিস্ট হিসেবে যোগদান করেন। একই বছরে তিনি ডও মেডিকেল কলেজে না'ত প্রতিযোগিতায় অংশগ্রহণ করেন এবং এই প্রতিযোগিতায় "প্রথম স্থান" অর্জন করেন।
জনাব মেহেদী জহির তাঁকে রেডিওতে না'ত খাঁ হিসেবে পরিচিত করান এবং তিনি ১৯৬৮ সাল থেকে না'ত আবৃত্তি করা শুরু করেছিলেন।। ১৯৭৮ সালে পাকিস্তান টেলিভিশনে প্রথমবারের মত না'ত প্রতিযোগিতা অনুষ্ঠিত হয় এবং তিনি সেখানেও প্রথম স্থান অর্জন করেন। প্রথমে এই প্রতিযোগিতা সিন্ধু প্রদেশ পর্যায়ে এবং পরে পাকিস্তানের জাতীয় পর্যায়ে অনুষ্ঠিত হয়। তিনি একসঙ্গে উভয় প্রতিযোগিতায় প্রথম স্থান অধিকার করেন। মানুষের মধ্যে তাঁর সবচেয়ে বিখ্যাত না'ত এবং যেটি তাঁর খ্যাতি ত্বরান্বিত করেছিল না'তটি জমিন-ও- জামান তুমহারে লিয়ে। ইয়ে সাব তুমহারা ক্বারাম হ্যায় আকা না'তটি শুধু পাকিস্তান নয় সারাবিশ্বব্যাপী জনপ্রিয় হয়। এই না'ত আবৃত্তির পর তিনি পাকিস্তানের মানুষের কাছে অধিক জনপ্রিয় হন।ক্বারী ওয়াহিদ জাফর কাসেমী এবং সাদিক ইসমাঈল উপস্থিত ছিলেন। তিনি স্ত্রী, দুই ছেলে, দুই মেয়ে রেখে যান। "খুরশিদ আহমদের ছেলে হাসান খুরশিদ এবং তাঁর ভাই শফিক আহমদও না'ত আবৃত্তি করেন"।
মণিহার
১৯৮৩ সালের ৮ ডিসেম্বর যশোর এ দেশের বৃহত্তম সিনেমা হল মণিহার চালু হয়।আধুনিক নির্মাণশৈলীর কারণে হলটি ব্যাপক জনপ্রিয়তা পায়
১ হাজার ৪৩০ আসনবিশিষ্ট মণিহার গড়ে ওঠে ৪ বিঘা জমির ওপর। এর স্থপতি কাজী মোহাম্মদ হানিফ। চার তলা বিশিষ্ট এই সিনেমা হল পুরোটাই শীতাতপ নিয়ন্ত্রিত। এছাড়া আছে র্যাম সিঁড়ি, ঝরনা, ঝাঁড়বাতি, নায়ক-নায়িকাদের স্মরণীয় ছবিসহ নান্দনিক সব জিনিস। হলটি নির্মাণ শেষ হলে চিত্রশিল্পী এসএম সুলতানের তত্ত্বাবধানে বিমানেষ নামে এক শিল্পী মণিহারে পাথর দিয়ে ষড়ঋতু প্রস্তর নির্মাণ করেন।
পরিচালক দেওয়ান নজরুলের প্রযোজিত ‘জনি’ প্রথম প্রদর্শন করা হয়। যাতে নায়ক ছিলেন সোহেল রানা এবং নায়িকা ববিতা।
মণিহার চালু হওয়ার পর জাপান, কোরিয়া, আফ্রিকা, অস্ট্রেলিয়া, রাশিয়া, ইংল্যান্ডসহ বিশ্বের বিভিন্ন দেশের পর্যটন চলচ্চিত্রপ্রেমীরা মনিহারে এসে সিনেমা দেখেন।
বিভিন্ন সময়ে জেলার ৮টি উপজেলায় মোট ২২টি সিনেমা হল গড়ে ওঠে।
যার মধ্যে যশোর শহরে ৫টি ও সদরের রূপদিয়ায় ১টি, বাঘারপাড়া উপজেলা ১টি, মনিরামপুর উপজেলা ৩টি, কেশবপুর উপজেলায় ২টি, অভয়নগর উপজেলা ৩টি, চৌগাছা উপজেলা ২টি, ঝিকরগাছা উপজেলা ২টি ও শার্শা উপজেলা উপজেলায় ৩টি সিনেমা হল রয়েছে।
শার্শা উপজেলা
লিও হোয়াইট
লিও হোয়াইট (ইংরেজি: Leo White; ২০ই নভেম্বর, ১৮৮২ – ২০ই সেপ্টেম্বর, ১৯৪৮) ছিলেন একজন জার্মানিতে জন্মগ্রহণকারী ইংরেজ-মার্কিন চলচ্চিত্র ও মঞ্চ অভিনেতা। তিনি চার্লি চ্যাপলিনের সাথে পার্শ্ব ভূমিকায় অভিনয়ের জন্য সমধিক পরিচিত।
হোয়াইট তার জন্মস্থান ও জন্মসাল নিয়ে মতভেদ রয়েছে। অধিকাংশের মতে তিনি ম্যানচেস্টারে জন্মগ্রহণ করেন, কিন্তু ইন্টারন্যাশনাল ফিল্ম নেক্রোলজিতে তার জন্মস্থান জার্মান সাম্রাজ্যের প্রুসিয়া রাজ্যের গ্রুদেনৎজ হিসেবে তালিকাভুক্ত করা হয়েছে। কয়েকটি সূত্রে তার জন্মসাল ১৮৭৩ থেকে ১৮৯০ সালের মধ্যে ধরা হয়। তবে অধিকাংশের মতে তিনি ১৮৮২ সালে জন্মগ্রহণ করেন। তিনি ইংল্যান্ডে বেড়ে ওঠেন। ১৯১১ সালের ১১ই মে তিনি নিউ ইয়র্কে ব্লেঞ্চ হোয়াইটকে বিয়ে করেন। ব্লেঞ্চ হোয়াইট তার মঞ্চ নাম। তার প্রকৃত নাম ইথেল হোয়াইট (জন্মনাম: ম্যাককান)। ব্লেঞ্চ ইংরেজ বংশোদ্ভূত। তাদের দুই সন্তান রয়েছে।
ইংল্যান্ড থাকাকালীন সময় থেকেই হোয়াইট মঞ্চ অভিনয় শুরু করেন। প্রখ্যাত ব্রডওয়ে প্রযোজক ড্যানিয়েল ফ্রোহম্যান তাকে মার্কিন যুক্তরাষ্ট্রে নিয়ে যান। ১৯১১ সাল থেকে তিনি চলচ্চিত্রে অভিনয় শুরু করেন এবং ১৯১৩ সালে তিনি এসানে স্টুডিওজের সাথে যুক্ত হন। ১৯১৫ সালে তিনি চার্লি চ্যাপলিনের সাথে হাস্যরসাত্মক চলচ্চিত্রে অভিনয় করেন এবং তার সাথে মিউচুয়াল ফিল্মের চলচ্চিত্রেও অভিনয় করেন। চ্যাপলিনের চলচ্চিত্রে তার শেষ কাজ হল "দ্য গ্রেট ডিক্টেটর" (১৯৪০) চলচ্চিত্রে একটি ছোট ভূমিকায় অভিনয়।
হোয়াইট নিজে চ্যাপলিনের শেষ এসানে স্টুডিওজের চলচ্চিত্র "ট্রিপল ট্রাবল" (১৯১৮) এ অভিনয় করেছেন এবং পরিচালনা করেছেন। চ্যাপলিনে নিজেও তার আত্মজীবনীতে "ট্রিপল ট্রাবল" চলচ্চিত্রে উল্লেখ করেছেন, কিন্তু তিনি এই চলচ্চিত্র নির্মাণে অংশগ্রহণ করেন নি। হোয়াইট চ্যাপলিনের চিত্রায়িত কিছু ফুটেজের সাথে তার চিত্রায়িত নতুন দৃশ্য নিয়ে এই চলচ্চিত্র নির্মাণ করেন।
হোয়াইট মূলত চলচ্চিত্রে কর্মী, খলনায়ক বা অভিজাত শ্রেণীয় ব্যক্তি চরিত্রে অভিনয় করেছেন এবং এই ধরনের চরিত্রই তার বাকি কর্ম জীবনে তার পর্দা ব্যক্তিত্ব হয়ে গিয়েছিল। ১৯৪০ এর দশকে তিনি কয়েকটি স্বল্পদৈর্ঘ্য ও পূর্ণদৈর্ঘ্য চলচ্চিত্রে ফরাসি ব্যক্তির চরিত্রে অভিনয় করেন। ১৯৪৮ সালে তার মৃত্যুর পূর্বে তিনি চার শতাধিক চলচ্চিত্রে অভিনয় করেন।
হোয়াইট ১৯৪৮ সালের ২০ই সেপ্টেম্বর ক্যালিফোর্নিয়ার গ্লেনডেলে মৃত্যুবরণ করেন। তাকে ক্যালিফোর্নিয়ার গ্লেনডেলের গ্র্যান্ড ভিউ মেমোরিয়াল পার্ক সিমেট্রিতে সমাহিত করা হয়।
কালিয়াচক ২ সমষ্টি উন্নয়ন ব্লক
কালিয়াচক ২ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর দপ্তর মোথাবাড়ি।
কালিয়াচক ২ সমষ্টি উন্নয়ন ব্লক দ্রাঘিমাংশ এ অবস্থিত। কালিয়াচক ২ সমষ্টি উন্নয়ণ ব্লক মোট ২০৯.১০৭ বর্গকিলোমিটার এলাকা জুড়ে বিস্তৃত।
কালিয়াচক ২ ব্লকের গ্রামীণ এলাকা যেমন নয়টি গ্রাম পঞ্চায়েতের অন্তর্ভুক্ত বঙ্গিতোলা, রাজনগর, উত্তর লক্ষ্মীপুর, গঙ্গপ্রসাদ, রতবাড়ী, উত্তর পঞ্চানন্দপুর -২, হামিদপুর, উত্তর পঞ্চানন্দপুর ১ এবং মোথাবাড়ি।
২০১১ সালের জনগণনা অনুসারে, কালিয়াচক ২ সমষ্টি উন্নয়ন ব্লকের জনসংখ্যা ২১০,১০৫। এর মধ্যে ২০৬,২৬৭ জন গ্রাম্য বাসিন্দা ও ৩,৮৩৮ জন শহুরে বাসিন্দা। এবং ১০৭,৫৫৩ জন পুরুষ ও ১০২,৫৫২ জন মহিলা।
২০১১ সালের জনগণনা অনুসারে কালিয়াচক ২ ব্লকের ২১০,১০৫ জনের মধ্যে ১১৪,১১৩ জন সাক্ষর। তার মধ্যে ৬২,৭০১ জন পুরুষ ও ৫১,৩৩০ জন মহিলা।
নোকিয়া, ফিনল্যান্ড
নোকিয়া () হলো পক্কানমায়া অঞ্চলের নোকিয়ানভিরতা নদীর (কোকেমেনজোকি) তীরে অবস্থিত একটি শহর তথা একটি পৌরসভা, এটি তাম্পেরে থেকে প্রায় পশ্চিমে অবস্থিত। ২০১৭-এর গণনা অনুযায়ী শহরটির জনসংখ্যা ৩৩,২৮৮ জন।নিম্নোক্ত শহর সমূহ নোকিয়ার সাথে সমরূপী:
রোল্যান্ড বিউমন্ট
রোল্যান্ড বিউমন্ট (; জন্ম: ৪ ফেব্রুয়ারি, ১৮৮৪ - মৃত্যু: ২৫ মে, ১৯৫৮) নাটাল প্রদেশের নিউক্যাসল এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মাঝারিসারির ব্যাটসম্যানের দায়িত্ব পালন করতেন। সমগ্র খেলোয়াড়ী জীবনে পাঁচ টেস্টে অংশগ্রহণের সুযোগ ঘটে তাঁর। এছাড়াও ডানহাতে বোলিংয়ে সবিশেষ দক্ষতা দেখিয়েছেন।
দক্ষিণ আফ্রিকার হিলটন কলেজের ছাত্র ছিলেন। মাঝারিসারির ব্যাটসম্যান হিসেবে খেলার পাশাপাশি সুন্দর ফিল্ডিংয়ে সকলের মনোযোগ আকর্ষণ করেন। ১৯০৮ থেকে ১৯১৪ সময়কালে প্রথম-শ্রেণীর ক্রিকেটে অংশ নেন। ৩২টি প্রথম-শ্রেণীর খেলার অধিকাংশই ১৯১২ সালে গ্রীষ্মের ভেজা আবহাওয়ায় দক্ষিণ আফ্রিকার সদস্যরূপে ইংল্যান্ড সফরে খেলেছিলেন রোল্যান্ড বিউমন্ট।
ওয়ান্ডারার্সের পক্ষে সর্বপ্রথম গুরুত্বপূর্ণ খেলায় অবদান রাখেন। জোহেন্সবার্গভিত্তিক ক্লাবটি এস.জে. স্নুক ও এ.ডব্লিউ. নোর্সের ন্যায় তারকা খেলোয়াড় সমৃদ্ধ দক্ষিণ আফ্রিকার বাদ-বাকী একাদশের সাথে ড্র করতে সক্ষমতা দেখায়। এছাড়াও তিনি ট্রান্সভালের পক্ষে ছয়বার এবং দক্ষিণ আফ্রিকার টেস্ট দলের সদস্যরূপে ইংল্যান্ড ও অস্ট্রেলিয়ার বিপক্ষে পাঁচ টেস্টে অংশ নেন। চাপমুক্ত অবস্থায় ব্যাটিং করেন যা তাঁর সহজাত প্রবৃত্তি ছিল। কিন্তু অনেকগুলো খেলায় স্বীয় প্রতিভার স্বাক্ষর রাখতে ব্যর্থ হয়েছেন।
একমাত্র প্রথম-শ্রেণীর সেঞ্চুরিটি করেন ১২১ রানের। নভেম্বর, ১৯১৩ সালে জোহেন্সবার্গে ট্রান্সভালের অধিনায়কত্বকালীন দুইদিনের খেলায় পি.ডব্লিউ. শেরওয়েল একাদশের বিপক্ষে এ সাফল্য পান। তবে বাদ-বাকী প্রথম-শ্রেণীর খেলাগুলোয় কেবলমাত্র ছয়বার পঞ্চাশ বা তদূর্ধ্ব রান সংগ্রহ করতে পেরেছেন।
সমগ্র খেলোয়াড়ী জীবনে পাঁচ টেস্টে অংশ নিতে পেরেছেন। ২৭ মে, ১৯১২ তারিখে টেস্ট অভিষেক ঘটে রোল্যান্ড বিউমন্টের। টেস্টে তিনি সর্বোচ্চ রান করেন ৩১। ১৯১২ সালের ত্রি-দেশীয় প্রতিযোগিতায় অস্ট্রেলিয়ার বিপক্ষে ওল্ড ট্রাফোর্ডে এ সংগ্রহটি করতে পেরেছিলেন।
১৯২০-এর দশকে ত্রিনিদাদে তৈল প্রতিষ্ঠান তদারকী করতেন। উপার্জিত লভ্যাংশ থেকে বিউমন্ট কাপে ব্যয় করেন। ঐ প্রতিযোগিতায় উত্তর ত্রিনিদাদ বনাম দক্ষিণ ত্রিনিদাদের মধ্যকার খেলাটি ১৯২৫-২৬ মৌসুমের শুরুতে আয়োজন করা হয়।
২৫ মে, ১৯৫৮ তারিখে ৭৪ বছর বয়সে ডারবানের বিরিয়া এলাকায় তাঁর দেহাবসান ঘটে। কিন্তু, তাঁর মৃত্যুর কোন সংবাদ উইজডেনে প্রকাশিত হয়নি।
শেখ কামাল টেক্সটাইল ইঞ্জিনিয়ারিং কলেজ, ঝিনাইদহ
বাংলাদেশের টেক্সটাইল শিল্পের ব্যাপক চাহিদার পরিপ্রেক্ষিতে এবং বর্তমান সরকার এর পৃষ্ঠপোষকতায় টেক্সটাইল খাতের উন্নয়নের লক্ষে বেশ কিছু সরকারি প্রতিষ্ঠান গড়ে উঠেছে । এগুলোর মধ্যে উচ্চতর বিএসসি ডিগ্রী প্রদানকারী কলেজ গুলো বাংলাদেশ টেক্সটাইল বিশ্ববিদ্যালয় কতৃক পরিচালিত ।বাংলাদেশ টেক্সটাইল বিশ্ববিদ্যালয় অধিভুক্ত অন্যন্ন ৬ টি কলেজের মধ্যে একটি হল শেখ কামাল টেক্সটাইল ইঞ্জিনিয়ারিং কলেজ । ২০১৬-১৭ শিক্ষাবর্ষে কলেজ টি একাডেমিক কার্যক্রম শুরু করে। ২০১৮ সালের ১লা নভেম্বর মাননীয় প্রধানমন্ত্রীর ভাই শেখ কামাল এর নামানুসারে এটির নামকরন করা হয় এবং জেলা প্রশাসক মহোদয়ের উপস্থিতিতে এর আনুষ্ঠানিকতা সম্পন্ন হয় । এর পর থেকে ১লা নভেম্বর "ক্যাম্পাস দিবস" হিসেবে পালিত হয়ে আসছে ।
শেখ কামাল টেক্সটাইল ইঞ্জিনিয়ারিং কলেজটি ঝিনাইদহ জেলার প্রানকেন্দ্রে অবস্থিত । ঝিনাইদহ শহর থেকে মাত্র ৭ কিলোমিটার দূরে ঝিনাইদহ-মাগুরা মহাসড়কের পাশে এটির সুবিশাল সবুজ ক্যাম্পাস অবস্থিত । বাংলাদেশের যেকোনো যায়গা থেকে ঝিনাইদহ বাস টার্মিনাল আসার পর মাত্র ৬ কিলোমিটার পরই দৃষ্টি আকর্ষণ করবে ক্যাম্পাস । ক্যাম্পাসটির চারদিকে সবুজ গাছ গাছালিতে আচ্ছাদিত । তাছাড়া এর আবাসিক হলগুলোর পিছনে রয়েছে নয়াভিরাম প্রাকৃতিক উন্মুক্ত পরিবেশ এবং একটি বিশাল পুকুর । ঠিক পূর্ব পাশে রয়েছে একটি বিশাল খেলার মাঠ।
মোট ১২ টি সুবিশাল ভবন রয়েছে এখানে। সেগুলো হলো একাডেমিক ভবন, প্রশাসনিক ভবন, অফিসার্স ডরমেটরি, স্টাফ কোয়ার্টার, অধ্যক্ষের বাস ভবন, ছেলেদের হল, মেয়েদের হল, পাওয়ার প্লান্ট, পাম্প হাউজ, সুবিশাল ল্যাব ভবন ২ টি, আধুনিক জিমনেসিয়াম, অডিটোরিয়াম, লাইব্রেরী, মসজিদ।
শেখ কামাল টেক্সটাইল ইঞ্জিনিয়ারিং কলেজ হল বাংলাদেশ টেক্সটাইল বিশ্ববিদ্যালয় অধিভুক্ত একমাত্র প্রতিষ্ঠান যা প্রতিষ্ঠালগ্নের শুরু থেকেই সরাসরি বি এস সি ডিগ্রী প্রদান করে থাকে । এই কলেজের অন্যতম প্রধান আকর্ষণ হল "সততা স্টোর" । যা শিক্ষার্থীদের এবং শিক্ষক মহোদয়দের সার্বিক তত্ত্বাবধায়নে পরিচালিত হয়ে থাকে । অত্র ক্যম্পাসের নিরাপত্তা ব্যবস্থা অন্য যেকোন পাবলিক শিক্ষা প্রতিষ্ঠান থেকে উন্নত ।
এই কলেজ থেকে বাংলাদেশ টেক্সটাইল ইউনিভার্সিটি এর অধীনে টেক্সটাইল অনুষদ থেকে ৪ টি ডিপার্টমেন্টে পাঠদান করানো হয়। এসকেটেক ওয়েবসাইট www.SKTEC.ac.bd
বুটেক্স ওয়েবসাইট www.butex.edu.bd
বস্ত্র ও পাট মন্ত্রনালয় www.dot.gov.bd